آذربایجان مدافعه وزیری ذاکر حسن اف, تورکیه قوراللی کوچ لری نینگ دنیا نینگ اینگ کوچلی اردو لری دن بیری ایکن لیگی نی معلوم قیلدی.
حسن اف, تورکیه قوراللی کوچ لری نینگ, آذربایجان قوراللی کوچ لری پرسونلی نینگ اشتراکی بیلن تورکیه نینگ قارص ولایتی ده قیش 2021 تطبیقاتی اوتکزگن لیگی توغریسیده قیلگن صحبتیده, تورکیه بیلن اورتاق روشده تطبیقات اوتکزیاتگن لیک لری اوچون خرسند ایکن لیک لری نی بیلدیردی.
حسن اف, "تورک اردوسی, دنیا نینگ اینگ کوچلی اردو لری دن بیری.  قرداش اولکه بیلن کوچلی همکارلیگی میز موجود.  تورکیه قوراللی کوچ لری نینگ تجربه لری دن فایده له نیش بیز نینگ جهتی میز دن مهم. تورکیه بیلن آذربایجان اورته سیده چقور تاریخی, دینی و فرهنگی مناسبت لر موجود. رهبری میز حیدر علی اف تامانیدن 'بیر ملت ایککی دولت' اوله راق بهالنتیریلگن تورکیه- آذربایجان مناسبت لری حاضرگی کونده هم جمهوررئیس لری میز باشچی لیگیده امید بیلن دوام ایتماقده.  آذربایجان بیلن تورکیه اورته سیده مناسبت لر و قرداش لیک نینگ دوام ایتیشی بوییچه جمهوررئیس لری میز نینگ رولی جوده کتته" دییه قید ایتدی.
حسن اف, 44 کون لیک بیر مدت مابینیده توپراق لری نی ارمنستان اشغالی دن قوتقرگن لیک لری نی معلوم قیلرایکن, اوشبو خصوصده تورکیه نینگ هردایم آذربایجان نینگ یانیده بولیب کیلگن لیگی نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
